《寄祝张翁源泰亭二首 其二》
清代·陈恭尹

衰颓久矣绝逢迎，卜得山居却带城。方讶里中惊驷马，岂知门带驻干旌。

雄谈入座师资见，玉树临风意气生。多谢文章枉相属，江淹才尽老无成。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。